ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

13.1 ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี ที่ผ่านมาผู้สอบบัญชีได้แสดงความเห็นในรายงานการสอบบัญชีแบบ

ไม่มีเงื่อนไข

ข้อมูลทางการเงินโดยสรุป

[]

[]

[]

[]

[]

[]

[]

อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

การคำนวณอัตราส่วนทางเงินเป็นไปตาม “คู่มือจัดทำแบบแสดงรายการข้อมูล แบบ 56-1 แบบ
69-1”

ของสำนักงานคณะกรรมการกำกับหลักทรัพย์และตลาดหลักทรัพย์

14. การวิเคราะห์และคำอธิบายของฝ่ายจัดการ

1. ภาพรวมของธุรกิจของบริษัทและบริษัทย่อย

จากปัญหาการเมืองและเศรษฐกิจตั้งแต่ปลายปี 2556
ที่มีผลกระทบต่อการใช้จ่ายของผู้บริโภคและส่งผลต่อกำลังซื้อที่หายไปจากระบบของกลุ่มสินค้าอุปโภคบริโภคที่เป็นสินค้าที่จำเป็น
แต่ในภาพรวมของตลาดขนมขบเคี้ยวยังมีอัตราเติบโตอย่างต่อเนื่องโดยปี 2558
อัตราการเติบโตอยู่ที่ร้อยละ 4.7 ในส่วนของบริษัทก็ยังมีอัตราการเติบโตเพิ่มขึ้นจากปี 2557
อัตราการเติบโตอยู่ที่ร้อยละ 3.2 ตั้งแต่ปี 2557
เป็นต้นมาบริษัทได้ดำเนินกลยุทธ์ทางการตลาดทั้งด้านผลิตภัณฑ์โดยมุ่งเน้นประโยชน์ต่อผู้บริโภคทั้งคุณภาพ
รสชาติ และคุณค่าทางโภชนาการ
รวมถึงการออกผลิตภัณฑ์ใหม่ให้สอดคล้องกับความต้องการของผู้บริโภคที่เปลี่ยนแปลงไป
ด้านช่องทางการกระจายสินค้าจัดให้มีบริการเพื่อให้เกิดความสะดวกในการซื้อของผู้บริโภค
บริหารสินค้าคงเหลืออย่างมีประสิทธิภาพ จัดกิจกรรมโฆษณา และส่งเสริมการขายอย่างต่อเนื่อง
รวมถึงการขยายฐานลูกค้าใหม่

ในส่วนของผลิตภัณฑ์ปลาทูน่าและผลิตภัณฑ์อาหารทะเลเพื่อการส่งออกต่างประเทศ
บริษัทยังคงให้ความสำคัญในการพัฒนาสินค้ารวมถึงการนำเทคโนโลยีมาใช้ในการผลิตสินค้า
ให้ความสำคัญกับระบบคุณภาพการผลิตทุกขั้นตอนที่สามารถตรวจสอบย้อนกลับได้
จนได้รับรองมาตรฐานการผลิตในระดับสากล เป็นที่ยอมรับของลูกค้าในต่างประเทศ
และมุ่งเน้นความสำคัญผลิตสินค้าที่เป็นมิตรต่อสิ่งแวดล้อม
จนเกิดความไว้วางใจจากลูกค้าในผลิตภัณฑ์ของบริษัทอย่างต่อเนื่อง ทั้งตลาดในประเทศญี่ปุ่น
กลุ่มประเทศในยุโรป อเมริกา ประเทศออสเตรเลีย และกลุ่มประเทศในตะวันออกกลาง

2. ผลการดำเนินงาน

ผลการดำเนินงานของบริษัทและบริษัทย่อย สำหรับงวดปี สิ้นสุดวันที่ 31 ธันวาคม 2558
มีกำไรสำหรับงวดจำนวน 433.23 ล้านบาท กำไรเพิ่มขึ้นจากงวดเดียวกันของปีก่อนจำนวน 4.86
ล้านบาท หรือกำไรเพิ่มขึ้นร้อยละ 1.13 โดยมีรายการเปลี่ยนแปลงที่สำคัญดังนี้

ส่วนงานจัดจำหน่าย

รายได้จากการขายสินค้ามีจำนวน 3,203 ล้านบาท เพิ่มขึ้นจากงวดเดียวกันของปีก่อนจำนวน 100
ล้านบาท เท่ากับอัตราเพิ่มขึ้นในอัตราร้อยละ 3.2 มีอัตรากำไรขั้นต้นอยู่ที่ร้อยละ 27.5
เพิ่มขึ้นจากงวดเดียวกันของปีก่อนร้อยละ 0.7

ค่าใช้จ่ายในการขายในงวดมีจำนวน 397 ล้านบาท คิดเป็นอัตราร้อยละต่อยอดขาย 12.4 (ปี
2557 เท่ากับอัตราร้อยละ 11.7) เพิ่มขึ้นจากงวดเดียวกันของปีก่อนจำนวน 35 ล้านบาท
จากค่าสื่อโฆษณาเพิ่มขึ้น 21 ล้านบาท ค่าส่งเสริมการขายเพิ่มขึ้น 19 ล้านบาท
และค่าขนส่งและค่าใช้จ่ายขายอื่นลดลง 5 ล้านบาท

ค่าใช้จ่ายในการบริหารมีจำนวน 51 ล้านบาท เพิ่มขึ้นจากงวดเดียวกันของปีก่อน 4 ล้านบาท
รายการหลักมาจากค่าใช้จ่ายบุคลากรเพิ่มขึ้น ซึ่งประกอบด้วยเงินเดือนและค่าจ้าง
เงินกองทุนสำรองเลี้ยงชีพ และผลประโยชน์ระยะยาวของพนักงาน

ส่วนงานผลิตอาหาร

รายได้จากการขายในปี 2558 มีจำนวน 2,243 ล้านบาท เพิ่มขึ้นจากปีก่อนจำนวน 177 ล้านบาท
เท่ากับอัตราเพิ่มขึ้นในอัตราร้อยละ 8 จากปริมาณการส่งออกของผลิตภัณฑ์ปลาทูน่าเพิ่มขึ้น
อัตรากำไรขั้นต้นอยู่ที่ร้อยละ 14 ใกล้เคียงกับปีก่อน ค่าใช้จ่ายในการขายลดลง 2 ล้านบาท
จึงมีผลทำให้กำไรของส่วนงานนี้มีจำนวน 304 ล้านบาท เพิ่มขึ้นจากปีก่อน 41 ล้านบาท

รายได้อื่น

รายได้อื่นมีจำนวน 20 ล้านบาท ลดลงจากงวดเดียวกันของปีก่อนจำนวน 18
ล้านบาทจากรายการกำไรจากอัตราแลกเปลี่ยนลดลง 7 ล้านบาท
กำไรจากการจำหน่ายหน่วยลงทุนลดลง 6 ล้านบาท กำไรจากการจำหน่ายทรัพย์สินลดลง 2
ล้านบาท และอื่นๆ ลดลง 3 ล้านบาท

ค่าใช้จ่ายในการบริหาร

ค่าใช้จ่ายในการบริหารมีจำนวน 214 ล้านบาท เพิ่มขึ้นจากงวดเดียวกันของปีก่อนจำนวน 12
ล้านบาท มาจากค่าใช้จ่ายเกี่ยวกับบุคคลากรเพิ่มขึ้น 7 ล้านบาท
ซึ่งเกิดจากรายการปรับอัตราว่าจ้างประจำปี เงินกองทุนสำรองเลี้ยงชีพ
และผลประโยชน์ระยะยาวของพนักงาน ค่าใช้จ่ายเกี่ยวกับการพัฒนาระบบงานคอมพิวเตอร์เพิ่มขึ้น 3
ล้านบาท ค่าใช้จ่ายค่าเช่าคลังสินค้าและค่าซ่อมแซมเพิ่มขึ้น 2 ล้านบาท และค่าใช้จ่ายอื่นเพิ่มขึ้น 1
ล้านบาท

ในปี2558 บริษัทรับรู้ผลขาดทุนจากการเปลี่ยนแปลงมูลค่าเงินลงทุนชั่วคราวที่ยังไม่เกิดขึ้นจริงจำนวน
22 ล้านบาท เพิ่มขึ้นจากงวดเดียวกันของปีก่อน 18 ล้านบาท
และรับรู้ส่วนแบ่งผลขาดทุนจากเงินลงทุนในบริษัทร่วมและร่วมค้ามีจำนวนรวม 24 ล้านบาท
เพิ่มขึ้นจากปีก่อน 15 ล้านบาท

ค่าใช้จ่ายภาษีมีจำนวน 71 ล้านบาท ลดลงจากงวดเดียวกันของปีก่อนจำนวน 14 ล้านบาท
จากรายการภาษีเงินได้จากการคำนวณจำนวน 87 ล้านบาท เพิ่มขึ้นจากงวดเดียวกันของปีก่อน 1
ล้านบาท และสินทรัพย์ภาษีเงินได้รอตัดบัญชีจำนวน 16 ล้านบาท ลดลงจากงวดเดียวกันของปีก่อน
15 ล้านบาท

3 ฐานะการเงิน

สินทรัพย์รวม มีจำนวน 2,499 ล้านบาท เพิ่มขึ้นจากงวดเดียวกันของปีก่อนจำนวน 194 ล้านบาท
โดยมีรายการเปลี่ยนแปลงในงวด ดังนี้

สินทรัพย์หมุนเวียนมีจำนวนลดลง 42 ล้านบาท ประกอบด้วย

รายการลูกหนี้การค้าและลูกหนี้อื่นลดลง 7 ล้านบาท สินค้าคงเหลือลดลงจำนวน 56 ล้านบาท
เป็นการลดลงของสินค้าสำเร็จรูปและวัตถุดิบโดยมีระยะเวลาขายสินค้าเฉลี่ยอยู่ที่ 8.8 วัน
และอัตราหมุนเวียนสินค้ามีอัตราหมุนเวียนมากขึ้น
ในงวดนี้บริษัทได้รับชำระจากลูกหนี้ที่บริษัทรับซื้อจำนวน 10 ล้านบาท ซึ่งเป็นการชำระงวดสุดท้าย
และบริษัทมีเงินให้กู้ยืมแก่กิจการร่วมค้าจำนวน 15 ล้านบาท

ส่วนรายการเงินสดและรายการเทียบเท่าเงินสดเพิ่มขึ้นจำนวน 14 ล้านบาท
จากกระแสเงินสดสุทธิที่เพิ่มขึ้นในงวด ในงวดมีเงินสดใช้ไปในกิจกรรมเพื่อการลงทุนมีจำนวน 127
ล้านบาท ซึ่งประกอบด้วยเงินสดใช้ไปในเงินลงทุนชั่วคราวจำนวน 22 ล้านบาท
เงินให้กู้ยืมระยะสั้นแก่กิจการร่วมค้าจำนวน 15 ล้านบาท
เพื่อนำไปใช้เป็นเงินทุนหมุนเวียนในการซื้อผลผลิตของเกษตรกร เงินลงทุนในบริษัทร่วมค้าจำนวน
36 ล้านบาท เงินลงทุนในหุ้นกู้จำนวน 10 ล้านบาท
ซื้อทรัพย์สินเครื่องจักรและส่วนปรับปรุงโรงงานจำนวน 69 ล้านบาท
และเงินสดรับจากการจำหน่ายทรัพย์สินจำนวน 10 ล้านบาท เงินสดรับจากลูกหนี้ที่รับซื้อจำนวน 8
ล้านบาท ดอกเบี้ยรับมีจำนวน 7 ล้านบาท
ส่วนเงินสดใช้ไปในกิจกรรมจัดหาเงินเป็นการจ่ายเงินปันผลมีจำนวน 395 ล้านบาท
และชำระหนี้ตามสัญญาเช่าทางการเงินจำนวน 2 ล้านบาท
โดยมีกระแสเงินสดจากการดำเนินงานจำนวน 538 ล้านบาท
จึงทำให้อัตราส่วนเงินสดต่อการทำกำไรมีอัตราร้อยละ 101.1 เพิ่มขึ้นจากปีก่อน 20.5

สินทรัพย์ไม่หมุนเวียนเพิ่มขึ้น 236 ล้านบาท ประกอบด้วย

ในงวดสิ้นปี 2558 มีการทบทวนมูลค่าราคาที่ดินใหม่ ซึ่งทำการประเมินมูลค่าไว้เมื่อปี 2554
จากการประเมินมูลค่าที่ดินใหม่มีผลทำให้ราคาที่ดินตีราคาเพิ่มขึ้นจำนวน 151 ล้านบาท
ดังนั้นที่ดินอาคารและอุปกรณ์สุทธิที่เพิ่มขึ้นในงวด 204 ล้านบาท ซึ่งมาจากการตีราคาเพิ่มจำนวน
150 ล้านบาท ซื้อทรัพย์สินเพิ่ม 90 ล้านบาท ส่วนใหญ่เป็นของบริษัทย่อย
จำหน่ายทรัพย์สินมีมูลค่าสุทธิจำนวน 9 ล้านบาท และค่าเสื่อมราคาในงวดมีจำนวน 28 ล้านบาท
จึงมีผลทำให้อัตราผลตอบแทนจากสินทรัพย์ถาวรมีอัตราร้อยละ 75.2 ลดลงจากปีก่อน 18.9

เงินลงทุนระยะยาวเพิ่มขึ้นจำนวน 10 ล้านบาท ในปีปัจจุบันบริษัท พีเอ็ม เอสอี จำกัด
มีการลงทุนในบริษัทร่วมค้า (บริษัท กรีนเนท เอสอี จำกัด) จำนวน 36 ล้านบาท มูลค่าสุทธิ ณ
สิ้นปีมีจำนวน 34 ล้านบาท และเงินลงทุนในบริษัทร่วมมีจำนวนลดลง 22 ล้านบาท
จากการรับรู้ส่วนแบ่งขาดทุนบริษัทร่วม สินทรัพย์ภาษีเงินได้รอตัดบัญชีเพิ่มขึ้น 14 ล้านบาท
และค่าเช่าจ่ายล่วงหน้าลดลง 3 ล้านบาท และสินทรัพย์ไม่หมุนเวียนอื่นลดลง 1 ล้านบาท

หนี้สินรวม มีจำนวน 734 ล้านบาท เพิ่มขึ้นจากงวดเดียวของปีก่อนจำนวน 37 ล้านบาท
จากการตีราคาที่ดินเพิ่มขึ้นในงวด จำนวน 151 ล้านบาท
มีผลทำให้บริษัทย่อยรับรู้หนี้สินทางภาษีเงินได้รอการตัดบัญชีเพิ่มขึ้นจำนวน 27 ล้านบาท
และจากการคำนวณตามหลักคณิตศาสตร์ประกันภัยเกี่ยวกับผลประโยชน์พนักงานระยะยาวที่ถึงกำหนดต้องทบทวนประมาณการใหม่
มีผลทำให้สำรองหนี้สินผลประโยชน์พนักงานเพิ่มขึ้นจำนวน 3 ล้านบาท
หนี้สินตามสัญญาเช่าซื้อและสัญญาเช่าทางการเงินเพื่อซื้อสินทรัพย์เพิ่มขึ้นจำนวน 19 ล้านบาท
เจ้าาหนี้การค้าและเจ้าหนี้อื่นลดลงจำนวน 17 ล้านบาท ภาษีเงินได้ค้างจ่ายเพิ่มขึ้นจำนวน 2
ล้านบาท และหนี้สินหมุนเวียนอื่นเพิ่มขึ้น 1 ล้านบาท

ในส่วนของสภาพคล่องของบริษัทตามโครงสร้างทางการเงินของบริษัท
มีกระแสเงินสดรับจากกิจกรรมดำเนินงานเพิ่มขึ้นจากปีก่อน
ดังนั้นอัตราส่วนของความสามารถชำระภาระผูกพันจึงไม่เปลี่ยนแปลงไปจากปีก่อน

ส่วนของผู้ถือหุ้น มีจำนวน 1,764.7 ล้านบาท เพิ่มขึ้นจากงวดเดียวกันของปีก่อน 157.4 ล้านบาท
โดยมีกำไรในงวด 431.8 ล้านบาท รายการจ่ายเงินปันผลในปี จำนวน 394.8 ล้านบาท
และองค์ประกอบอื่นของส่วนผู้ถือหุ้นจากการรับรู้ส่วนเกินทุนจากการตีราคาที่ดิน จำนวน 120.4
ล้านบาท